FI Euroopan unionin virallinen lehti L 123/78

KOMISSION ASETUS (EY) N:o 409/2009,

annettu 18 päivänä toukokuuta 2009,

kalojen jalostetun painon muuntamiseen elopainoksi käytettyjen yhteisön muuntokertoimien ja jalostusasteen koodien vahvistamisesta sekä komission asetuksen (ETY) N:o 2807/83 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 5 artiklan,

sekä katsoo seuraavaa:

(1) Jäsenvaltioiden kalansaalistietojen kirjaamista koskevista yksityiskohtaisista säännöistä 22 päivänä syyskuuta 1983 annetun komission asetuksen (ETY) N:o 2807/83 (2) täytäntöönpanon myötä on tullut esiin tiettyjä eroja, joista aiheutuu ongelmia yhteisön lainsäädännön soveltamisessa ja täytäntöönpanon valvonnassa ja jotka olisi korjattava erityisesti yhdenmukaistamalla tuoretta kalaa koskevat muuntokertoimet EU:n jäsenvaltioiden kesken.

(2) Olisi vahvistettava jalostettua kalaa koskevat jalostusasteen koodit kirjattujen tietojen monitulkintaisuuden poistamiseksi ja jäsenvaltioiden saaliiden käytön valvonnan tehostamiseksi.

(3) Yhdenmukaistetuilla yhteisön muuntokertoimilla varmistetaan kansallisen kiintiön käyttöä koskevien laskelmien yhdenmukaisuus, ilmoitusvelvollisuuksien seurannan tehostuminen ja poikkeamien laskeminen yhdenmukaisella tavalla.

(4) Kaloja koskevien muuntokertoimien moitteeton soveltaminen edellyttää, että kalalajeista käytetään ainoastaan kolmikirjaimisia FAO-koodeja. Sen vuoksi asetusta (ETY) N:o 2807/83 olisi muutettava.

(5) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON ANTANUT TÄMÄN ASETUKSEN:

1 artikla

Kohde

Tässä asetuksessa vahvistetaan yhteisön muuntokertoimet ja jalostettua kalaa koskevat jalostusasteen koodit, joita tarvitaan saaliiden seurannassa muunnettaessa kalojen jalostettua painoa elopainoksi.

2 artikla

Soveltamisala

Tätä asetusta sovelletaan yhteisön kalastusaluksilla ja Euroopan unionin vesillä kalastavilla kolmansien maiden aluksilla pidettyihin kalastustuotteisiin tai näiden alusten purkamiin taikka jälleenlaivaamiin kalastustuotteisiin.

3 artikla

Määritelmät

Tässä asetuksessa tarkoitetaan

a) ”yhteisön kalastusaluksella” jonkin jäsenvaltion lipun alla purjehtivaa ja yhteisössä rekisteröityä kalastusalusta;

b) ”kalalla” mitä tahansa meren eliötä, johon sovelletaan saalisrajoituksia;

c) ”jalostusasteella” muotoa, johon kala jalostetaan, kun se on aluksella ja ennen sen purkamista aluksesta liitteessä I kuvatulla tavalla;

d) ”kollektiivisella jalostusasteella” jalostusasetta, joka koostuu samasta kalasta saadusta kahdesta tai useammasta osasta;

e) ”suurimmalla sallitulla saaliilla” (TAC) määrää, joka voidaan pyytää ja purkaa kustakin kannasta vuosittain;

f) ”kiintiöllä” yhteisölle tai jäsenvaltioille myönnettyä osuutta TACista;

g) ”käsittelytavalla” tapaa, jolla kala on säilötty (tuore ja tuoresuolattu).

4 artikla

Yleiset periaatteet

1. Liitteissä II ja III vahvistettuja yhteisön muuntokertoimia sovelletaan muunnettaessa kalojen jalostettua painoa elopainoksi.

2. Poiketen siitä, mitä 1 kohdassa säädetään, alueellisia muuntokertoimia sovelletaan silloin, kun alueelliset kalastusjärjestöt, joiden sopimuspuolena tai yhteistyötä tekevänä muuna kuin sopimuspuolena Euroopan yhteisö on, tai alueet taikka rannikkoalueet, joiden kanssa Euroopan yhteisöllä on sopimus kalastaa kolmannen maan vesillä, ovat määritelleet tällaisia kertoimia.

3. Jollei tietylle lajille ole olemassa yhteisön tai alueellista muuntokerrointa ja jalostusastetta, sovelletaan lippujäsenvaltion vahvistamaa muuntokerrointa.

5 artikla

Laskentamenetelmä

1. Kalan elopaino saadaan kertomalla kalan jalostettu paino kutakin lajia ja jalostusastetta koskevilla, 4 artiklassa tarkoitetuilla muuntokertoimilla.

2. Kun kyseessä ovat kollektiiviset jalostusasteet, käytetään ainoastaan yhtä, kollektiivisen jalostusasteen jotakin osaa vastaavaa muuntokerrointa.

6 artikla

Aluksen päällikkö ja muuntokertoimien käyttö

1. Yhteisön kalastusalusten päälliköiden on käytettävä 4 artiklassa tarkoitettuja muuntokertoimia asetuksen (ETY) N:o 2847/92 6 artiklassa tarkoitetussa kalastuspäiväkirjassa, kun päälliköt

a) arvioivat kalastusaluksella olevien määrien elopainon ja

b) laskevat määrien elopainon purkamisen yhteydessä.

2. Kun kalastusaluksen päällikkö katsoo, että asetuksen (ETY) N:o 2847/93 8 artiklassa tarkoitetussa purkamisilmoituksessa tai asetuksen (ETY) N:o 2807/83 2 artiklassa tarkoitetussa jälleenlaivausilmoituksessa on tarpeen käyttää jalostusasteen koodia ”OTH” (muu), päällikön on kuvattava tarkasti, mihin jalostusaste ”muu” viittaa.

7 artikla

Jäsenvaltioiden viranomaiset ja yhteisön muuntokertoimien käyttö

Jäsenvaltioiden viranomaisten on käytettävä 4 artiklassa tarkoitettuja yhteisön muuntokertoimia laskiessaan purettujen saaliiden elopainoa kiintiön käytön seuraamisen yhteydessä.

8 artikla

Asetuksen (ETY) N:o 2807/83 muutokset

Korvataan asetuksen (ETY) N:o 2807/83 1 artiklan 4 kohta seuraavasti:

”4. Liitteessä VI vahvistettuja koodeja ja kalalajien kolmikirjaimisia FAO-koodeja on käytettävä merkittäessä käytetyt pyydykset ja saalislajit kalastuspäiväkirjaan asianomaisten otsikoiden alle.”

9 artikla

Voimaantulo ja soveltaminen

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2010.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 2009. Komission puolesta Joe BORG Komission jäsen

(1) EYVL L 261, 20.10.1993, s. 1.

(2) EYVL L 276, 10.10.1983, s. 1.

LIITE I JALOSTUSASTEEN 3-KIRJAIMISET KOODIT 3-kirjaiminen jalostusasteen koodi Jalostusaste Kuvaus FIL Fileet Pää, sisälmykset, ruodot ja evät poistettu. Kustakin kalasta saadaan kaksi fileetä, jotka eivät ole kiinni toisissaan. FIS Nyljetyt fileet Pää, sisälmykset, ruodot, evät ja nahka poistettu. Kustakin kalasta saadaan kaksi fileetä, jotka eivät ole kiinni toisissaan. GHT Peratut, pää ja pyrstö poistettu Sisälmykset, pää ja pyrstö poistettu GUG Peratut, ilman kiduksia Sisälmykset ja kidukset poistettu GUH Peratut, pää poistettu Sisälmykset ja pää poistettu GUL Peratut, maksa jätetty Sisälmykset poistettu maksaa lukuun ottamatta GUS Peratut, pää poistettu ja nyljetty Sisälmykset, pää ja nahka poistettu GUT Peratut Kaikki sisälmykset poistettu HEA Pää poistettu Pää poistettu LVR Maksa Ainoastaan maksa. Kun on kyse kollektiivisesta jalostusasteesta, käytetään koodia LVR-C. OTH Muu Kaikki muut jalostusasteet ROE Mäti ja maiti Ainoastaan mäti ja maiti. Kun on kyse kollektiivisesta jalostusasteesta, käytetään koodia ROE-C. SGT Peratut, suolattu Sisälmykset poistettu ja kala suolattu TAL Pyrstö Ainoastaan pyrstöt TNG Kieli Ainoastaan kieli. Kun on kyse kollektiivisesta jalostusasteesta, käytetään koodia TNG-C. WHL Kokonaisena Ei jalostettu WNG Siivet Ainoastaan siivet

LIITE II TUORETTA KALAA KOSKEVAT YHTEISÖN MUUNTOKERTOIMET Laji: Valkotonnikala Thunnus alalunga ALB WHL 1,00 GUT 1,11

Laji: Limapäät Beryx spp. ALF WHL 1,00

Laji: Sardelli Engraulis encrasicholus ANE WHL 1,00

Laji: Merikrotit Lophiidae ANF WHL 1,00 GUT 1,22 GUH 3,00 TAL 3,00

Laji: Makrillijääkala Champsocephalus gunnari ANI WHL 1,00

Laji: Kultakuore Argentina silus ARU WHL 1,00

Laji: Isosilmätonnikala Thunnus obesus BET WHL 1,00 GUT 1,10 GUH 1,29

Laji: Tylppäpyrstömolva Molva dypterygia BLI WHL 1,00 GUT 1,17

Laji: Silokampela Scophthalmus rhombus BLL WHL 1,00 GUT 1,09

Laji: Mustahuotrakala Aphanopus carbo BSF WHL 1,00 GUT 1,24 HEA 1,40

Laji: Sinimarliini Makaira nigricans BUM WHL 1,00

Laji: Villakuore Mallotus villosus CAP WHL 1,00

Laji: Turska Gadus morhua COD WHL 1,00 GUT 1,17 GUH 1,70 HEA 1,38 FIL 2,60 FIS 2,60

Laji: Hietakampela Limanda limanda DAB WHL 1,00 GUT 1,11 GUH 1,39

Laji: Piikkihai Squalus acanthias DGS WHL 1,00 GUT 1,35 GUS 2,52

Laji: Kampela Platichthys flesus FLE WHL 1,00 GUT 1,08 GUS 1,39

Laji: Suomuturska Phycis blennoides GFB WHL 1,00 GUT 1,11 GUH 1,40

Laji: Grönlanninpallas Reinhardtius hippoglossoides GHL WHL 1,00 GUT 1,08

Laji: Kolja Melanogrammus aeglefinus HAD WHL 1,00 GUT 1,17 GUH 1,46

Laji: Ruijanpallas Hippoglossus hippoglossus HAL WHL 1,00

Laji: Silli ja silakka Clupea harengus HER WHL 1,00 GUT 1,12 GUH 1,19

Laji: Kummeliturska Merluccius merluccius HKE WHL 1,00 GUT 1,11 GUH 1,40

Laji: Oliiviturska Urophycis tenuis HKW WHL 1,00

Laji: Piikkimakrillit Trachurus spp. JAX WHL 1,00 GUT 1,08

Laji: Krilli Euphausia superba KRI WHL 1,00

Laji: Pikkupääkampela Microstomus kitt LEM WHL 1,00 GUT 1,05

Laji: Lasikampelat Lepidorhombus spp. LEZ WHL 1,00 GUT 1,06 FIL 2,50

Laji: Sarvijääkala Channichthys rhinoceratus LIC WHL 1,00

Laji: Molva Molva molva LIN WHL 1,00 GUT 1,14 GUH 1,32 FIL 2,64

Laji: Makrilli Scomber scombrus MAC WHL 1,00 GUT 1,09

Laji: Keisarihummeri Nephrops norvegicus NEP WHL 1,00 TAL 3,00

Laji: Kyhmyjääahven Notothenia gibberifrons NOG WHL 1,00

Laji: Harmaaturska Trisopterus esmarkii NOP WHL 1,00

Laji: Marmorijääahven Notothenia rossii NOR WHL 1,00

Laji: Keltaroussi Hoplostethus atlanticus ORY WHL 1,00

Laji: Lumitaskuravut Chionoecetes spp. PCR WHL 1,00

Laji: Penaeus-suvun katkaravut Penaeus spp. PEN WHL 1,00

Laji: Punakampela Pleuronectes platessa PLE WHL 1,00 GUT 1,05 GUH 1,39 FIL 2,40

Laji: Seiti Pollachius virens POK WHL 1,00 GUT 1,19

Laji: Lyyraturska Pollachius pollachius POL WHL 1,00 GUT 1,17

Laji: Pohjankatkarapu Pandalus borealis PRA WHL 1,00

Laji: Punasimput Sebastes spp. RED WHL 1,00 GUT 1,19

Laji: Jäälestikala Macrourus berglax RHG WHL 1,00

Laji: Lestikala Coryphaenoides rupestris RNG WHL 1,00 GUT 1,11 GUH 1,92 GHT 3,20

Laji: Tuulenkalat Ammodytes spp. SAN WHL 1,00

Laji: Pilkkupagelli Pagellus bogaraveo SBR WHL 1,00 GUT 1,11

Laji: Okalattahai Deania histricosa SDH WHL 1,00

Laji: Nokkalattahai Deania profundorum SDU WHL 1,00

Laji: Tummajääkala Pseudochaenichthys georgianus SGI WHL 1,00

Laji: Meriantura Solea solea SOL WHL 1,00 GUT 1,04

Laji: Kilohaili Sprattus sprattus SPR WHL 1,00

Laji: Lyhyteväkalmari Illex illecebrosus SQI WHL 1,00

Laji: Kalmari Martialia hyadesi SQS WHL 1,00

Laji: Rauskut Rajidae SRX WHL 1,00 GUT 1,13 WNG 2,09

Laji: Miekkakala Xiphias gladius SWO WHL 1,00 GUT 1,11 GUH 1,31

Laji: Hammaskala Dissostichus eleginoides TOP WHL 1,00

Laji: Piikkikampela Psetta maxima TUR WHL 1,00 GUT 1,09

Laji: Keila Brosme brosme USK WHL 1,00 GUT 1,14

Laji: Mustakitaturska Micromesistius poutassou WHB WHL 1,00 GUT 1,15

Laji: Valkoturska Merlangius merlangus WHG WHL 1,00 GUT 1,18

Laji: Valkomarliini Tetrapturus albidus WHM WHL 1,00

Laji: Mustaeväkampela Glyptocephalus cynoglossus WIT WHL 1,00 GUT 1,06

Laji: Ruostekampela Limanda ferruginea YEL WHL 1,00